EkBass/fiwiki-20250220-pages-articles huggingface dataset:
Juho Erkki Antila

Juho Erkki (J. E.) Antila (1. tammikuuta 1856 Kurikka – 10. maaliskuuta 1920 Helsinki) oli suomalaisen puolueen sekä kokoomuksen kansanedustajana toiminut suomalainen maanviljelijä, kunnallisneuvos ja osuustoimintamies. == Poliittinen ura == Antila oli säätyvaltiopäivillä 1905–1906 talonpoikaissäädyssä Ilmajoen tuomiokunnan edustaja. Hän oli myöhemmin kansanedustajana 1907–1910 ja 1917–1919 edustaen Vaasan läänin eteläistä vaalipiiriä. Antila edusti kansanedustajana suomalaista puoluetta ja sen jälkeen kokoomusta sen perustamisesta alkaen. Eduskunnassa 9. lokakuuta 1918 järjestetyssä Suomen kuninkaanvaalissa Antila sai kyseenalaisen kunnian esittää Hessenin prinssi Friedrich Karlia Suomen kuninkaaksi, sillä symbolisista syistä esityksen haluttiin tulevan talonpoikaiston edustajalta. Antila toimi Ilmajoen kuntakokouksen ja kunnallislautakunnan puheenjohtajana ja hän oli myös kunnanvaltuuston jäsenenä. Antila oli Valion hallintoneuvoston puheenjohtaja, Etelä-Pohjanmaan maanviljelysseuran varapuheenjohtaja sekä Pellervo-seuran johtokunnan, Osuuskassojen keskuslainarahaston hallintoneuvoston ja Hankkijan hallintoneuvoston jäsen. == Yksityiselämä == Antilan vanhemmat olivat talollinen Jaakko Ala-Antila ja Maria Laulaja. Hän toimi Ilmajoen Yläpäässä (nyk. Koskenkorva) sijainneen Havuselan sotilasvirkatalon vuokraajana 1883–1920 ja oli myös osuuskassan hoitaja. Virkatalon vuokraoikeuden hän osti kirjailija Gustaf von Numersilta. Antila sai kunnallisneuvoksen arvon 1919. Antila oli naimisissa vuodesta 1879 Maria Margaretha Vuorenmaan kanssa. Myös heidän poikansa, Yrjö Antila, oli kokoomuslainen kansanedustajaYrjö Antila. == Lähteet == * === Viitteet === Luokka:Suomen suuriruhtinaskunnan talonpoikaissäädyn valtiopäivämiehet Luokka:Kansanedustajat Luokka:Kansallisen Kokoomuksen poliitikot Luokka:Suomalaisen puolueen poliitikot Luokka:Ilmajoen kunnanvaltuutetut Luokka:Vaasan läänin eteläinen vaalipiiri Luokka:Suomalaiset osuustoimintaliikkeen vaikuttajat Luokka:Vuonna 1856 syntyneet Luokka:Vuonna 1920 kuolleet
Fredrik Stenström

Fredrik Stenström (23. maaliskuuta 1857 Lohja – 18. tammikuuta 1920 Turku) oli suomalainen valtiopäivämies ja RKP:n kansanedustajana toiminut pormestari ja hovioikeudenneuvos. Stenströmin vanhemmat olivat kruununnimismies Evert Viktor Stenström ja Maria Sofia Holm. Hän pääsi ylioppilaaksi 1876, suoritti yleisen oikeustutkinnon 1886 ja sai varatuomarin arvon 1889. Stenström oli Nummen ja Pusulan piirin kruununnimismiehenä 1886, Uudenmaan läänin toisena varalääninsihteerinä 1887–1888, Lohjan ja Piikkiön tuomiokuntien vt. tuomarina 1888–1891 sekä Helsingin vt. siviilipoliisimestarina 1891. Hän oli sitten Hangon pormestarina 1891–1903 ja uudelleen 1906–1907. Stenström erotettiin pormestarin virastaan hallinnollista tietä 1903 ja hän oli välillä vuosina 1903–1906 asianajajana Helsingissä sekä vt. kunnallisraatimiehenä ja maistraatin notaarina. Stenström oli pormestarin toimen ohella myös Nummen pitäjän maanjako-oikeuden puheenjohtajana 1893–1907. Stenström toimi vuonna 1907 Helsingin poliisimestarin apulaisena ja Turun hovioikeuden apujäsenenä. Viimeksi hän oli Turun hovioikeudessa asessorina 1907–1917 ja hovioikeudenneuvoksena 1917–1920. Stenström oli Hangon edustaja porvarissäädyssä valtiopäivillä 1894, 1897, 1899, 1900 ja 1904–1905. Hän oli RKP:n kansanedustajana 1909–1910 edustaen Turun läänin eteläistä vaalipiiriä. Stenström oli myös kirkolliskokouksen jäsen ja lisäksi hän oli Turun kaupunginvaltuuston jäsen ja Turun rahatoimikamarin puheenjohtaja. Fredrik Stenström oli naimisissa vuodesta 1887 Anna Vilhelmina Bergholmin kanssa. == Lähteet == * ===Viitteet=== Luokka:Suomen suuriruhtinaskunnan porvarissäädyn valtiopäivämiehet Luokka:Kansanedustajat Luokka:Suomen ruotsalaisen kansanpuolueen poliitikot Luokka:Hangon kaupunginjohtajat Luokka:Turun kaupunginvaltuutetut Luokka:Varsinais-Suomen vaalipiiri Luokka:Suomalaiset asianajajat Luokka:Vuonna 1857 syntyneet Luokka:Vuonna 1920 kuolleet
Walter Heimbürger

Walter Fredrik Heimbürger (30. marraskuuta 1856 Helsinki – 3. helmikuuta 1920 Helsinki) oli suomalainen RKP:n kansanedustajana toiminut oikeusneuvosmies. Heimbürgerin vanhemmat olivat valtioneuvos Ludvig Fredrik Heimbürger ja Rosalie Fredrika Margareta Wilhelmina Geitell. Walter Heimbürger oli naimisissa vuodesta 1890 Emilia Matilda Norrménin kanssa. Hän pääsi ylioppilaaksi 1874, suoritti yleisen oikeustutkinnon 1880 ja sai varatuomarin arvon 1882. Heimbürger toimi Suomen senaatissa talousosaston ylimääräisenä kopistina 1880–1886 ja oikeusosaston ylimääräinen kopistina 1886. Hän oli Suomen Pankin setelipainon valvojana Kööpenhaminassa 1885–1886, rautatiehallituksen toimisto-osaston notaarina 1886–1888, säätyvaltiopäivien lakivaliokunnan sihteerinä 1888 ja Helsingin raastuvanoikeudessa oikeusneuvosmiehenä 1888–1897 sekä vanhempana oikeusneuvosmiehenä 1897–1920. Heimbürger oli myös Suomen Pankin vt. johtajana 1894, Granit Oy:n johtokunnan puheenjohtajana, Suomen merivakuutus Oy:n ja Suomen jälleenvakuutus Oy:n johtajana sekä Helsingin kaupunginvaltuuston notaarina. Heimbürger oli porvarissäädyssä Helsingin edustaja valtiopäivillä 1904–1905 ja 1905–1906. Hän oli RKP:n kansanedustajana 1908–1909 edustaen Uudenmaan läänin vaalipiiriä. Hän oli myös Helsingin kaupunginvaltuuston jäsen ja Helsingin rahatoimikamarin varapuheenjohtaja. == Lähteet == * ===Viitteet=== == Aiheesta muualla == * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Suomalaiset juristit Luokka:Suomen suuriruhtinaskunnan porvarissäädyn valtiopäivämiehet Luokka:Helsingin kaupunginvaltuutetut Luokka:Uudenmaan vaalipiiri Luokka:Vuonna 1856 syntyneet Luokka:Vuonna 1920 kuolleet
Jab

Jab on yhden nyrkkeilyssä käytetyn lyönnin nimi ja sillä tarkoitetaan vastustajaa lähempänä olevalla kädellä lyötyä iskua. Sitä pidetään tärkeimpänä iskuna nyrkkeilyssä."The jab is the most important punch in boxing because it will get you into trouble and get you out of trouble. Of course, it'll get [you] your range." -- Freddie Roach == Hyödyntäminen == Jab on yksi parhaista lyöntipuolustustavoista nyrkkeilyssä. Jabilla voidaan pitää helpohkosti vastustaja sopivan etäisyyden päässä itsestään estäen näin tätä lyömästä. Puolustaessa jabia voidaan lyödä myös perääntyessä. == Jab vartaloon == Jabia ei yleensä hyödynnetä nyrkkeilyssä vartalolyönneissä. Syynä on se että vastustaja pääsee lyömään helposti vastaiskun avoimena olevaan päähän. == Lähteet == Luokka:Nyrkkeilytermit
Venäläinen huumori

Venäläinen huumori rakentuu kielellistä leikittelyä ja moniäänisyyttä kunnioittavalle nokkeluudelle. Se korostaa yllättäviä assosiaatioita, sanaleikkejä ja kaskunomaista jutunkerrontaa. Poliittinen satiiri on venäläisen huumorin merkittäviä alalajeja. == Poliittinen satiiri == Tsaarin ajoista saakka venäläisen vitsiperinteen ytimessä on ollut vallanpitäjien arvostelu. Neuvostoaikana, erityisesti Breznevin kaudella, poliittiset kaskut nousivat suureen suosioon. Pääministeri Vladimir Putinista ja presidentti Dmitri Medvedevistä on julkaistu maailmanlaajuisesti useita vitsikirjoja, myös Suomessa. == Teoksia == Venäläistä vitsiperinnettä sisältävät seuraavat kirjat: * Heikki Kaasalainen ja Pekka Lounela: Ole totinen, toveri, Weilin+Göös 1965 * Ville Hytönen ja Jukka Mallinen: Kun Putin ja Medvedev – Venäjän poliittiset vitsit, Savukeidas 2008 Luokka:Huumori Huumori
Vlkolínec

Vlkolínec on kylä Ružomberokin kaupungissa Slovakiassa. Kylä on perustettu 1300-luvulla, ja se liitettiin Ružomberokiin vuonna 1882 tämän kasvaessa. Nykyisin kylässä asuu 35 asukasta (2005). Kylä liitettiin UNESCOn maailmanperintöluetteloon vuonna 1993, sillä se edustaa hyvin säilyneenä vanhaa Pohjois-Karpaattien alueen arkkitehtuuria. Kylässä on jäljellä mm. vanha 1700-luvun puinen kellotapuli. == Lähteet == Luokka:Unescon maailmanperintökohteet Slovakiassa Luokka:Slovakian kylät Luokka:Žilinan alue
Roermondin paperitehdas

Roermondin paperitehdas (Smurfit Kappa Roermond Papier BV) on Roermondissa Etelä-Hollannissa sijaitseva paperitehdas, joka kuuluu Smurfit Kappa- konserniin. Tehdas kuului Enso-Gutzeit-konserniin vuosina 1963-1971. Sittemmin tehdas vaihtoi omistajaa useaan kertaan. Nykyisellä nimellä tehdas on toiminut vuodesta 2005 alkaen. Tehtaassa on kolme paperikonetta. Paperikoneessa PM2 on käytetty Tornatorin Tainionkosken vanhan tehtaan paperikoneiden PK II ja PK III osia. Enso-Gutzeit purki myynnin yhteydessä vuonna 1972 tehtaan uusimman ja tehokkaimman paperikoneen, jonka tilalle rakennettiin nykyinen paperikone PM1 vuonna 1973. Tehtaan uusin paperikone PM3 (Valmet) on käynnistynyt vuonna 1986. ==Lähteet== * Smurfit Kappa, Roermondin paperitehdas * Stora Enso yrityshistoria Luokka:Alankomaalaiset teollisuusyritykset Luokka:Paperinvalmistajat
Kljazma

Kljazma () on Okaan laskeva joki Moskovan ja Vladimirin alueilla sekä osittain Ivanovon ja Nižni Novgorodin alueiden rajalla Venäjällä. Sen pituus on 686 kilometriä ja sadealue 42 500 neliökilometriä. Kljazma saa alkunsa Moskovan ylängöltä ja virtaa Meštšoran alangon läpi. Tärkeimmät sivujoet ovat Utša, Vorja, Kiržatš, Pekša, Nerl, Uvod, Teza, Luh, Sudoga ja Suvoroštš. Yläjuoksulla virtausta säädellään Kljzman, Akulovon ja Pestovon tekoaltailla. Yläjuoksun vedestä suurin osa käytetään Moskovan kanavan ylläpitoon. Joen varrella sijaitsevat Štšolkovon, Losino-Petrovskin, Noginskin, Pavlovski Posadin, Orehovo-Zujevon, Sobinkan, Vladimirin, Kovrovin, Vjaznikin ja Gorohovetsin kaupungit. == Joen nimitys == Eräiden nimistöntutkijoiden mukaan nimi Kljazma on yhdistettävissä Pohjois-Venäjän joennimiin Nerezma, Kolozma, Koležma jne, joihin sisältyisi jonkin kuolleen suomalais-ugrilaisen kielen sana ’joki’. Alkuosaksi on rekonstruoitu hypoteettinen kol-aines, joka esiintyy yleisesti Pohjois-Venäjän jokien nimissä. == Lähteet == == Aiheesta muualla == Luokka:Volgan vesistö Luokka:Ivanovon alueen joet Luokka:Moskovan alueen joet Luokka:Nižni Novgorodin alueen joet Luokka:Vladimirin alueen joet
Nettia

Nettia Oy (ent. Scandicom Oy) on suomalainen televiestinnän palveluyritys ja ulkomaanpuheluoperaattori. Nettia Oy tarjoaa ulkomaanpuheluita. Yhtiön operaattoritunnukset ovat 99511 ja 99599.Viestintävirasto: Kansainväliset televerkot Viitattu 20.2.2014 Nettia tarjoaa puheluita myös IPhone/Android- laitteista TELZ mobiilisovelluksen avulla. Lisäksi Nettia jälleenmyy puheluliikennettä eri operaattoreille. ==Historia== Yhtiö edeltäjineen on historiansa aikana tunnettu lukuisilla nimillä. Nettian edeltäjä X-Phone-Com Oy perustettiin 1995. Päätoiminimenä oli vuoteen 2007 asti X-Phone-Com Oy ja sittemmin RE-Phone-Com Oy. Viime mainittu yhtiö jakautui vuoden 2009 alussa. Tuolloin syntyi Scandicom Oy, joka 2013 sai nimekseen Nettia Oy. Jakautuneet yhtiöt Nettia ja RE-Phone-Com toimivat 2014 samassa osoitteessa.Kauppalehti: RE-Phone-Com Oy (1047226-3)YTJ: RE-Phone-Com Oy YTJ: Nettia Oy Yhtiö alkoi tarjota 99599-ulkomaanpuheluita vuonna 2002. Toimintaa hoidettiin aluksi nimellä Telerus.Sesongin avaus Telerus.fi 2002Taloussanomat 26.6.2003: Kilpailun lisääntyminen laskee ulkomaanpuheluiden hintojaViestintävirasto 869/532/2004 Yhtiö on aiemmin toiminut myös kotimaan kaukopuhelinoperaattorina vuoteen 2011 asti. Sen operaattoritunnus oli 10505. Viestintävirasto 1342/6062/2011 Yhtiön liikevaihto vuonna 2012 oli 4,2 miljoonaa euroa. Se työllisti tuolloin kahdeksan henkeä.Kauppalehti 1.11.2013: Scandicom Oy:n tulos parani selvästi liikevaihdon lievästä kasvusta huolimatta – Tilikausi: 2012/12 Kauppalehti: Nettia Oy == Lähteet == Luokka:Suomalaiset puhelinoperaattorit
Toppjoki

Toppjoki on manner-Halikon lounaisin kylä. Se sijaitsee aivan Sauvon rajan tuntumassa Halikonlahden rannalla ja sen naapurikyliä ovat Kanamäki, Tammenpää ja Kokkila. Suuresta alueestaan huolimatta Toppjoki on asukasluvultaan varsin pieni kylä, jossa on paljon kesämökkejä. Kylän keskuksena toimii Toppjoen varrella oleva Toppjoen suurtila. Ennen kuntaliitosta 1967 Toppjoki kuului Angelniemen kuntaan. ==Historia== Toppjoki kuului ruotsalaisen vero-oikeuden piiriin, mikä tarkoittaa että kylä on perustettu vasta myöhäiskeskiajalla. Varhaisin maininta Toppjoesta on vuodelta 1405, jolloin se oli osa Sauvoa. Kylän tilaluku oli 1560-luvulla yhdeksän, mutta vuonna 1791 toteutetussa isojaossa kylässä oli enää neljä tilaa jäljellä. Kaikki kylän tilat yhdistettiin 1810-luvulla yhdeksi suureksi Toppjoen rälssitilaksi. Osa torpista itsenäistyi 1900-luvun alussa. Poikkeuksellisesti niistä lohkottiin kylään uusia kantatiloja Toppjoen tilan lisäksi. Loput torpat itsenäistyivät toisen maailmansodan jälkeen samalla kun kylästä lohkottiin tiloja siirtoväelle. 1950- ja 1960-luvuilta lähtien kylään on rakennettu loma- asuntoja. ==Maantiede== Toppjoen pohjoisosa on mäkistä metsämaata, jonka laaksot ovat peltoa tai suuria suoalueita. Etelämmäs tultaessa maasto tasoittuu tasaiseksi pelloksi, joka laskeutuu vesijättömaana mereen. Rannalla on kolme asuttua niemeä: Koivuniemi, Mäntyluoto ja Vähäluoto. Kahden viimeisen välissä on Kanakopinlahti, johon Toppjoki laskee. Itse Toppjoki saa alkunsa Ruskiasuosta ja kiertää lännestä Sauvon kautta takaisin kylän alueelle. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Angelniemen kylät
FileFront

FileFront (Nyk. nimeltään GameFront) on erityisesti peleihin ja niiden demoihin erikoistunut tiedostojenjako-palvelu, jonne kuka tahansa pystyy laittaamaan omia tiedostojaan, riippumatta tiedostomuodosta. FileFrontin omisti Ziff Davis, mutta nykyään FileFront on itsenäinen yritys. Palvelu avattiin joulukuussa 2001. Sivusto aiottiin sulkea vuonna 2009, mutta ajatus hylättiin. == Aiheesta muualla == * Filefront. * FileFront jatkaa sittenkin == Lähteet == Luokka:Verkkosivustot
Buddy Lazier

Buddy Lazier (s. 31. lokakuuta 1967 Vail, Colorado) on yhdysvaltalainen kilpa- autoilija. Viime vuosina hän on ajanut ainoastaan yksittäisiä kilpailuja IRL- sarjassa. Hänet muistetaan parhaiten vuoden 1996 Indianapolisin 500 mailin ajon voittajana. Vuosien 1989-1995 aikana Lazier ajoi CART-sarjassa. Pienten tallien vanhentuneella kalustolla menestys jäi varsin vaatimattomaksi. Vuonna 1996 Lazier ja Ron Hemelgarnin talli vaihtoivat CART-sarjan kohonneiden kustannusten takia toimintansa aloittaneeseen Indy Racing Leagueen. Kauden toisen osakilpailun harjoituksissa Phoenixin ovaalilla, Lazier loukkasi selkänsä kolarissa. Kahden kuukauden päästä, vielä kivuista kärsineenä, hän ajoi Indianapolisin 500 mailin ajon voittoon. Muutaman hiljaisemman vuoden jälkeen Lazier voitti vuonna 2000 2 osakilpailua ja IRL-sarjan mestaruuden Hemelgarnin kanssa. Seuraavana vuonna hän voitti 4 osakilpailua, mestaruuden vei kuitenkin nimiinsä Sam Hornish Jr. Vuosi 2002 oli katastrofi Lazierille. Osa CART-sarjan talleista vaihtoi IRL-sarjaan ja Hemelgarnin suorituskyky romahti. 2003 oli vielä edellistäkin vuotta heikompi, kustannusten kohotessa entisestään. Lazierin ja Hemelgarnin tiet erkanivat vuoden 2004 Indianapolis 500:n jälkeen. Viime vuosina Lazier on ajanut eri tallien autoilla yksittäisiä kilpailuja, Indianapolisissa kuitenkin jokaisena vuonna. 2008 Indianapolis 500:n Lazier osallistui jälleen Hemelgarnin kanssa, tuloksena oli 17. sija. Luokka:Yhdysvaltalaiset autourheilijat Luokka:Vuonna 1967 syntyneet Luokka:Elävät henkilöt
Puškino

Puškino () on kaupunki Moskovan alueella Venäjällä, 43 kilometriä Moskovasta koilliseen. Kaupunki on Puškinon piirin keskus. Vuoden 2010 väestönlaskennan mukaan kaupungissa asui 102 840 henkeä. thumb|210px|left|Puškinon rautatieasema. Kaupunki sijaitsee Utšajoen ja sen sivujoen Serebrjankan rannalla. Puškinon läpi kulkee Moskovan ja Jaroslavlin välinen rautatie (Puškinon asema). ==Historiaa== Puškinon kylä mainitaan ensimmäistä kertaa vuonna 1499. Moskovan ja Troitse-Sergijevin luostarin välisen maantien varrella sijainneen kylän asukkaat harjoittivat sepän ammattia, toimivat kyytimiehinä ym. 1840-luvulta lähtien seudulle syntyi tekstiiliteollisuutta. Moskovan ja Jaroslavlin välisen rautatien valmistuttua vuonna 1862 Puškinosta tuli suosittua huvilaseutua. 1800- ja 1900-lukujen vaihteessa paikkakunta oli myös merkittävä kulttuurielämän keskus. Puškinon kesäteatterissa esiintyivät säännöllisesti mm. laulajat Leonid Sobinov, Fjodor Šaljapin, Nadežda Obuhova, näyttelijä Vasili Katšalov ym. Vuosina 1920–1928 lähellä sijaitsevassa Akulova gorassa asui kesäisin runoilija Vladimir Majakovski. Vuonna 1925 Puškinosta tuli kaupunki. ==Nykyään== Nykyään Puškinossa on sähkölaite-, kemian, metalli-, tekstiili- ja alkoholiteollisuutta. Kaupungissa toimii metsänhoidon tutkimuslaitos. Nähtävyyksiä ovat vuosina 1692–1694 rakennettu Pyhän Nikolaoksen kirkko kaupungin pohjoisosassa sekä läheisessä Komjaginon kylässä sijaitseva vuonna 1678 rakennettu Pyhän Sergein kirkko. ==Lähteet== ==Aiheesta muualla== * Puškinon piirin sivusto Luokka:Moskovan alueen kaupungit
Max von Bonsdorff

Max Oskar von Bonsdorff (23. elokuuta 1882 Turku − 12. helmikuuta 1967 Porvoo) oli Porvoon hiippakunnan ensimmäinen piispa. Max von Bonsdorff toimi uskonnon opettajana Viipurin ja Turun oppikouluissa vuosina 1911−1921 ja Helsingin eteläisen ruotsalaisen seurakunnan kirkkoherrana vuosina 1921−1923. == Porvoon piispa 1923–1954 == Von Bonsdorff väitteli teologian tohtoriksi vuonna 1923 ja samana vuonna Porvooseen perustettiin uusi ruotsinkielinen hiippakunta. Presidentti K. J. Ståhlberg nimitti virkaan von Bonsdorffin ensimmäiseltä vaalisijalta. Hän toimi tässä virassa vuoteen 1954 saakka ja on sen haltijoista toistaiseksi pitkäaikaisin. Piispan virassa von Bonsdorff pyrki ennen kaikkea edistämään suomen- ja ruotsinkielisten keskinäistä yhteisymmärrystä. == Julkaisuja == * Zur Predigttätigkeit des Johannes Chrysostomus (1922, väitöskirja) * Motsatser i kristendomslivet (1924) * Herman Råbergh (1957) == Lähteet == * Otavan iso tietosanakirja, osa 1 (1961). Otava, Helsinki. === Viitteet === ==Aiheesta muualla== * Luokka:Porvoon piispat Luokka:Vuonna 1882 syntyneet Luokka:Vuonna 1967 kuolleet
Yang Ling

Yang Ling (s. 24. toukokuuta 1972 Peking) on kiinalainen riistamaaliampuja ja kaksinkertainen olympiavoittaja. Yang on voittanut olympialaisissa Atlantassa 1996 ja Sydneyssä 2000 kultaa 10 m olympiakiväärissä. Lisäksi hän on saavuttanut useita MM-mitaleita. ==Lähteet== * * * * Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1972 syntyneet Luokka:Elävät henkilöt
Puštšino

Puštšino () on kaupunki Moskovan alueella Venäjällä. Se sijaitsee Okajoen rannalla 119 kilometriä Moskovasta etelään ja 13 kilometriä Serpuhovista kaakkoon. Asukkaita on 20 100 henkeä (vuonna 2005). Puštšinon kylä tunnetaan 1500-luvulta lähtien. Vuonna 1956 paikkakunnalle perustettiin Neuvostoliiton, nykyään Venäjän tiedeakatemian tutkimuskeskus, ja vuonna 1966 siitä tuli kaupunki. Puštšinossa toimii useita biologian tutkimuslaitoksia ja Moskovan valtionyliopiston haaraosasto. Vuonna 2005 se sai tiedekaupungin statuksen. Nähtävyyksiä ovat 1800-luvun alussa rakennettu klassistinen Puštšinon kartano ja Okan vastarannalla sijaitseva biosfäärialue. Puštšinon lähellä nykyisen Spas-Tešilovon kylän paikalla on sijainnut keskiaikainen Tešilovin kaupunki. ==Lähteet== * ==Aiheesta muualla== * Puštšinon kaupungin sivusto Luokka:Moskovan alueen kaupungit Luokka:Naukograd
Oleg Moldovan

Oleg Moldovan (s. 27. lokakuuta 1966 Chișinău) on moldovalainen riistamaaliampuja ja olympiamitalisti. Moldovan on saavuttanut olympialaisissa Sydneyssä 2000 hopeaa 10 m olympiakiväärissä. ==Lähteet== * * Luokka:Moldovalaiset ampujat Luokka:Moldovalaiset olympiamitalistit Luokka:Vuonna 1966 syntyneet Luokka:Elävät henkilöt
Protvino

Protvino () on kaupunki Moskovan alueen eteläreunalla Venäjällä. Se sijaitsee Okaan laskevan Protva-joen rannalla 116 kilometriä Moskovasta ja 17 kilometriä Serpuhovista lounaaseen. Asukkaita on 37 308 henkeä (vuonna 2010). Kaupunki on saanut alkunsa fysiikan tutkimuslaitoksesta, jota ryhdyttiin rakentamaan vuonna 1960. Aluksi nimellä Serpuhov-7 tunnetusta paikkakunnasta muodostettiin Protvinon kaupunkimainen taajama vuonna 1965 ja vuonna 1989 siitä tuli kaupunki. Vuonna 2008 Protvino sai tiedekaupungin statuksen. Nykyään Protvinossa toimii vuonna 1963 perustettu Korkean energian fysiikan instituutti ja Venäjän tiedeakatemian Siperian osaston ydinfysiikan instituutin osasto. 1960-luvulla avattu 70 GeV:n protonikiihdytin oli valmistuessaan maailman tehokkain. 1990-luvulla Kurtšatov-instituutti alkoi rakentaa UNK-keskukseen uutta 3000 GeV:n ja 21 km pituista kiihdytintä, mutta työt keskeytettiin 1998http://english.ruvr.ru/2011/05/24/50759227.html . Kaupungissa on myös elintarvike-, huonekalu- ja sähköteknistä teollisuutta. ==Lähteet== * === Viitteet === ==Aiheesta muualla== * Korkean energian fysiikan instituutin sivusto Luokka:Moskovan alueen kaupungit Luokka:Naukograd
Official Xbox Magazine

Official Xbox Magazine on Xbox-peleihin keskittyvä aikakauslehti. Kerran kuukaudessa ilmestyvää lehteä alettiin julkaista marraskuussa 2001 eli samoihin aikoihin, kun ensimmäiset Xboxit tulivat myyntiin. Official Xbox Magazine sisältää muun muassa ennakkotietoja, arvosteluita ja huijauskoodeja Xbox-peleille. Lehden mukana tulee levy, joka sisältää pelidemoja, esittelyvideoita, päivityksiä ja trailereita tulevista peleistä. Levyn avulla voi myös pelata Xbox-pelejä Xbox 360:lla, jos omistajalla ei ole pääsyä Xbox Liveen. Xbox 360:n ilmestyttyä 22. marraskuuta 2005 lehti alkoi julkaista siihen liittyviä artikkeleita. Lehti arvostelee jokaisen Xboxille, Xbox 360:lle ja Xbox Live Arcadeen ilmestyvän pelin. == Lähteet == Luokka:Brittiläiset videopelilehdet Luokka:Xbox
Glyseraldehydi

Glyseraldehydi (C3H6O3) on aldehydi ja yksinkertaisin monosakkarideista. Se on makea yhdiste, jota syntyy hiilihydraattien hajoamisessa. Glyseraldehydi on yksi Glyserolin hapettumistuotteista. Glyseraldehydi on myös vertailuyhdiste Fischerin projektiossa. Glyseraldehydillä on yksi kiraalinen hiiliatomi, joten näin ollen sillä esiintyy kahta enantiomeeria D- ja L-glyseraldehydit . D-enantiomeerissa, josta käytetään myös nimityksiä R- ja (+)-glyseraldehydissa hydroksyyliryhmä on oikealla ja L-glyseraldehydissä vasemmalla. Enantiomeerin nimi D-glyseraldehydi (R)-glyseraldehydi (+)-glyseraldehydi L-glyseraldehydi (S)-glyseraldehydi (−)-glyseraldehydi Fischerin projektio Rakennekaava Pallo-tikkumalli Glyseraldehydin on todettu inhibitoivan syöpäsolujen glykolyysiä ja näin jopa tappavan niitä == Lähteet == == Aiheesta muualla == Luokka:Aldehydit
Mills Lane

Mills Bee Lane III (12. marraskuuta 1936 Savannah, Georgia – 6. joulukuuta 2022 Reno, Nevada) oli yhdysvaltalainen nyrkkeilijä, nyrkkeilytuomari ja televisiopersoona. Parhaiten Lane tunnetaan hänen tuomitsemistaan useista nyrkkeilyotteluista 1980- ja 1990-luvulla. == Elämäkerta == Lane liittyi 1956 Yhdysvaltain merijalkaväkeen. Merijalkaväessä hän kiinnostui nyrkkeilystä. Lähdettyään merijalkaväestä Lane raivasi vuonna 1960 tiensä NCAA:n ylemmän välisarjan nyrkkeilymestariksi. Vuoden 1960 Yhdysvaltain olympiakarsinnoissa hän hävisi välierissä Bill Baldwinille. Lanesta tuli ammattilaisnyrkkeilijä vuonna 1961 opiskellessaan vielä yliopistossa. Hän hävisi ensimmäisen ammattilaisottelunsa, mutta hän vetäytyi kehistä vuonna 1967 saldolla 10–1. Lane toimi nyrkkeilytuomarina 1970-, 1980- ja 1990-luvuilla ja tuomaroitsi yli sadassa maailmanmestaruusottelussa. Tunnetuksi hän tuli toimiessaan tuomarina skandaalinomaissa The Sound And The Fury -ottelussa, jossa hän diskasi haastaja Tysonin tämän purtua vastustajaansa korvasta. ==Lähteet== Luokka:Yhdysvaltalaiset nyrkkeilijät Luokka:Yhdysvaltalaiset nyrkkeilytuomarit Luokka:Vuonna 1936 syntyneet Luokka:Vuonna 2022 kuolleet
Lytkarino

Lytkarino () on kaupunki Moskovan alueella Venäjällä. Se sijaitsee Moskvajoen vasemmalla rannalla 30 kilometriä Moskovasta kaakkoon ja 12 kilometriä Ljubertsysta etelään. Asukkaita on 55 100 (vuonna 2010). Lytkarinon kylä tunnetaan 1400-luvun alusta lähtien. Asukkaiden pääelinkeinona oli 1900-luvun alkuun saakka lasinvalmistukseen käytetyn kvartsihiekan, hiekkakivestä valmistettujen myllynkivien ja rakennuskiven louhiminen. Vuonna 1957 Lytkarinosta tuli kaupunki. Nykyään Lytkarinossa on lasitehdas, rakennustarvike-, elintarvike-, lentokone- ja laiteteollisuutta. Nähtävyyksistä huomattavin on Moskvajoen korkealla rannalla sijaitseva Petrovskojen kartanoalue, josta on säilynyt vuosien 1680 ja 1691 välillä rakennettu Pyhän Nikolaoksen kirkko, klassistinen päärakennus sekä pyöreä Pietarin ja Paavalin kirkko (1805). Moskvajoen vastarannalla on merkittäviä 1500-luvun rakennustaiteen muistomerkkejä: Kristuksen kirkastumisen kirkko entisessä Ostrovin kylässä ja Besedan kylän Kristuksen syntymän kirkko. ==Lähteet== * ==Aiheesta muualla== * Lytkarinon kaupungin sivusto Luokka:Moskovan alueen kaupungit
I’m a Slave 4 U

I’m a Slave 4 U on yhdysvaltalaisen poplaulajan Britney Spearsin ensimmäinen single hänen albumiltaan Britney. Singlen paras sijoitus Suomen virallisella singlelistalla oli neljäs sija. ==Listasijoitukset== Listasijoitukset (2001) Paras sijoitus Australian ARIA Singles Chart 7 Austrian Singles Chart 6 Belgian Singles Chart (Flanders) 6 Belgian Singles Chart (Wallonia) 6 Canadian Singles Chart 8 Colombian Singles Chart 1 Danish Singles Chart 8 Dutch Singles Chart 9 European Hot 100 Singles 5 Finnish Single Chart 4 French Singles Chart 8 German Singles Chart 3 Irish Singles Chart 1 Italian Singles Chart 4 New Zealand Singles Chart 13 Norwegian Singles Chart 3 Romanian Singles Chart 1 Spanish Singles Chart 9 Swedish Singles Chart 7 Swiss Singles Chart 7 UK Singles Chart 4 U.S. Billboard Hot 100 27 U.S. Billboard Hot Dance Club Play 4 U.S. Billboard Hot R&B;/Hip-Hop Songs 85 U.S. Billboard Top 40 Mainstream 18 ==Lähteet== Luokka:Vuoden 2001 kappaleet Luokka:Britney Spearsin kappaleet
Moinești

Moinești on kaupunki Bacăun piirikunnassa Romaniassa. Siellä on arviolta 21 787 asukasta (vuonna 2011) ja sen pinta-ala on 45,83 neliökilometriä. Kunnan pormestarina toimii Konservatiivipuoluetta edustava Violer Ilie. == Historia == Ensimmäiset maininnat Moineștista ovat vuodelta 1467. Vuoden 1783 Bawer- kartassa se mainittiin moldovalaisena kylänä. Moineștissa oli markkinat (târg) 1830-luvulta eteenpäin. Tuolloin siellä oli 588 asukasta. Vuonna 1921 Moinești määriteltiin kaupunkimaiseksi kunnaksi (), joten se sai oman vaakunan ja paikallishallinnon. Se jäi kuitenkin niukasti kaupungin paikasta. Moineștista tuli kaupunki vuonna 2002. == Moineștissa syntyneitä == *Tristan Tzara, dadaismin kehittäjä *Moses Rosen, rabbi == Lähteet == == Aiheesta muualla == *Kotisivu Moinesti
Ihminen ja tiede

Ihminen ja tiede: Tieteellisen toiminnan perusteita on suomalaisen filosofin Kari E. Turusen lyhyt, yleistajuinen kirja, jossa hän kirjoittaa tieteellisen toiminnan luonteesta. Ensimmäinen painos ilmestyi 1978 Gummeruksen Filosofisia yleisopintoja -sarjassa ja toinen 1987 Atenan muuttamattomana painoksena. Kirjanen perustuu Jyväskylän yliopiston filosofian laitoksen julkaisuun 2/1974 Filosofian metodisesta merkityksestä. == Painokset == * * * Luokka:Vuoden 1978 kirjat Luokka:Kirjat tieteenfilosofiasta Luokka:Suomalaiset tietokirjat
Argun

Argun () voi tarkoittaa: *Argun, joki Aasiassa Kiinan ja Venäjän rajalla *Argun eli Orga, joki Kaukasuksella *Argun eli Orga, kaupunki Tšetšeniassa Venäjällä
Saurus

Saurus tarkoittaa seuraavia: * "Saurus" sana tulee kreikan sanasta "sauros" (lisko), ja se on useiden esihistoriallisten eläinten, kuten joidenkin dinosaurusten ja terapsidien nimissä. * Saurus, suomalainen palo- ja pelastusajoneuvomerkki (Sammutin Oy) * Saurus, suomalainen hip hop -yhtye * Saurus, japanilainen videopelien kehittäjä
Hell Yeah!!! The Awesome Foursome – Live in Montreal

Hell Yeah!!! The Awesome Foursome (And the Finnish Keyboarder Who Didn't Want to Wear His Donald Duck Costume) – Live in Montreal on power metal -yhtye Gamma Rayn livealbumi ja -DVD. Se julkaistiin Saksassa lokakuussa 2008, muualla marraskuun aikana. Sekä CD- että DVD-versiot sisältävät Kanadan Montrealissa vuonna 2006 kuvatun konsertin. DVD-versiossa on lisäksi mukana dokumentit yhtyeen historiasta ja Pohjois-Amerikan -kiertueesta, livekappaleita Wacken Open Air -festivaaleilta ja musiikkivideoita. Rajoitetussa painoksessa on myös bonus-DVD, joka sisältää kappaleita Gamma Rayn ja Helloweenin yhteiskiertueen Barcelonan konsertista vuodelta 2008. Albumin nimessä oleva huomautus "The Finnish Keyboarder Who Didn't Want to Wear His Donald Duck Costume" on humoristinen viittaus kiertueen aikana yhtyeen vierailevana kosketinsoittajana toimineeseen Eero Kaukomieheen. "Awesome Foursome" puolestaan viittaa yhtyeen vakiojäseniin Kai Hanseniin, Henjo Richteriin, Dirk Schlächteriin ja Daniel Zimmermanniin . ==Kappaleet== ===CD-versio=== ====Levy1==== # # # # # # # # # # # ====Levy 2==== # # # # # # # Bonuskappaleet: # * # # # ===DVD-versio=== ====Levy 1==== # Welcome # Gardens of the Sinner # New World Order # Man On a Mission # Fight # Blood Religion # Heavy Metal Universe # Dreamhealer # The Heart of the Unicorn # Fairytale # The Silence # Beyond The Black Hole # Valley of the Kings # Somewhere out in Space # Land of the Free # Rebellion in Dreamland # I Want Out # Send Me a Sign ====Levy 2==== *Road Movie: Dokumentti Pohjois-Amerikan -kiertueesta *Musiikkivideoita: **Space Eater, One With the World, Gamma Ray, Rebellion in Dreamland, Send Me a Sign, Heavy Metal Universe, Eagle, Into the Storm *Wacken Open Air 2003: **One With The World, Last Before the Storm *Wacken Open Air 2006: **Rebellion in Dreamland, Heavy Metal Universe, Somewhere Out in Space *Historay: Dokumentti yhtyeen historiasta ====Bonuslevy==== *Road Movie *Barcelonassa nauhoitetut kappaleet: **Into the Storm, Empress, From the Ashes, Real World ==Kokoonpano== * Kai Hansen – laulu, kitara * Henjo Richter – kitara, taustalaulu * Dirk Schlächter – basso, taustalaulu * Daniel Zimmermann – rummut, taustalaulu ===Vierailija=== *Eero Kaukomies – kosketinsoittimet, taustalaulu ==Lähteet== * == Aiheesta muualla == * * Luokka:Vuoden 2008 konserttitallenteet Luokka:Gamma Rayn albumit Luokka:Konserttielokuvat
John Mikaelsson

John Mikaelsson (6. joulukuuta 1913 – 16. kesäkuuta 1987) oli ruotsalainen kilpakävelijä ja olympiavoittaja. Mikaelsson voitti ensimmäisen kerran arvokisoissa kultaa Oslon EM-kilpailuissa 1946, jolloin hän voitti 10 000 metrin kävelyn ajalla 46.05,2. Kaksi vuotta myöhemmin Lontoon olympialaisissa hän teki alkuerissä olympiaennätyksen 45.03,0 ja voitti loppukilpailussa kultaa ajalla 45.13,2. Brysselin EM-kilpailuissa 1950 hän saavutti pronssia ajalla 46.48,2. Helsingin 1952 olympialaisissa 10 000 metrin kävely oli viimeistä kertaa miesten olympiaohjelmassa ja Mikaelsson voitti 38-vuotiaana toisen olympiakultamitalinsa loppuajalla 45.02,8. Mikaelsson paransi 20 kilometrin maantiekävelyn maailmanennätystä kahdesti: Malmössä 30. toukokuuta 1937 aikaan 1.32.12 sekä Tukholmassa 10. kesäkuuta 1946 aikaan 1.31.44. Växjössä 12. heinäkuuta 1942 hän käveli 20 000 metrin ratakävelyn maailmanennätyksen 1.32.28,4. ==Lähteet== * * * * Luokka:Ruotsalaiset kävelijät Luokka:Ruotsalaiset olympiavoittajat Luokka:Vuonna 1913 syntyneet Luokka:Vuonna 1987 kuolleet
Luettelo uusiutuvan energian yhdistyksistä

==Tuulivoima== * American Wind Energy Association AWEA * British Wind Energy Association BWEA * Bundesverband Windenergie BWE‎, German Wind‎ * European Wind Energy Association EWEA ==Aurinkovoima== * European Photovoltaic Industry Association EPIA == Uusiutuva energia == * European Renewable Energy Council EREC‎ * World Wide Fund For Nature WWF * Maan ystävät * Yhdistyneiden kansakuntien ympäristöohjelma UNEP * Intergovernmental Panel on Climate Change IPCC * Renewable Energy Network for the 21st Century REN21 * Worldwatch- instituutti ==Katso myös== * Energiapolitiikka * Ympäristöpolitiikka * Suomen energiapolitiikka * Kestävä kehitys alueittain ja maittain Luokka:Yhdistykset Uusiutuvan energian yhdistykset
Loukajanvuori

Loukajanvuori on 141,5 metriä korkea mäki Kurikassa. Mäki sijaitsee Luovan kylässä, valtatie 3:n varrella, Kurikan keskustasta kaakkoon. Loukajanvuoren takaa on aikoinaan louhittu kiveä. Loukajanvuori kuuluu pohjavesialueeseen. Loukajanvuorella sijaitsee 20 hengen kota sekä paikallisen kylätoimikunnan vuonna 2004 pystyttämä näkötorni. == Lähteet == Luokka:Kurikan luonto Luokka:Suomen mäet
Ingemar Johansson (yleisurheilija)

Ingemar Johansson (25. huhtikuuta 1924 – 18. huhtikuuta 2009)http://www.sports-reference.com/olympics/athletes/jo/ingemar- johansson-2.html oli ruotsalainen kilpakävelijä ja olympiamitalisti. Johansson saavutti 10 000 metrin kävelyn olympiahopeaa Lontoossa 1948. Hänen loppukilpailuaikansa oli 45.43,8 ja hänen maanmiehensä John Mikaelsson voitti hänet runsaalla puolella minuutilla. Brysselin EM-kilpailuissa 1950 Johansson keskeytti. ==Lähteet== * * * === Viitteet === Luokka:Ruotsalaiset kävelijät Luokka:Ruotsalaiset olympiamitalistit Luokka:Vuonna 1924 syntyneet Luokka:Vuonna 2009 kuolleet
Without Love

Without Love on Black 'n Blue -yhtyeen toinen studioalbumi, joka julkaistiin vuonna 1985. Albumin tuottajana toimi myöhemmin Bon Jovia (1987) ja Kissiä (1998) tuottanut Bruce Fairbairn. == Kappaleet == # # # # # # # # # # #Same Old Song And Dance (Aerosmith -cover, bonuskappale) == Kokoonpano == * Jaime St. James – laulu * Tommy Thayer – soolo,- rytmikitarat, taustalaulu * Jeff Warner – rytmikitara, taustalaulu * Patrick Young – basso, taustalaulu * Pete Holmes – rummut, taustalalulu == Lähteet == * Without Love (remastered) Amazon.com === Viitteet === Luokka:Vuoden 1985 albumit Luokka:Black ’n Bluen albumit
Suur-Kolumbia

Suur-Kolumbia () oli valtio nykyisten Kolumbian, Ecuadorin, Venezuelan ja Panaman alueella vuosina 1819–1831. Suur-Kolumbia-nimeä ei alun perin käytetty, vaan maan virallinen nimi oli Kolumbian tasavalta (). Vasta myöhemmin historioitsijat keksivät käyttää nimeä Suur-Kolumbia erotukseksi nykyisestä Kolumbian tasavallasta. Kolumbia-nimitys taas tulee Kristoffer Kolumbuksen nimestä. == Historia == Maa perustettiin Simón Bolívarin vapautettua Etelä-Amerikan valtiot, ja se oli aluksi Kolumbian, Ecuadorin ja Venezuelan unioni. Perustuslaki valmistui vuonna 1821 ja maan pääkaupungiksi tuli Bogotá. Samana vuonna Panama liitettiin osaksi Suur-Kolumbiaa. Bolívarin tavoitteena oli liittotasavaltio, mutta valtion eri kansanryhmien väliset yhteenotot ja kykenemättömyys yhteistyöhön muuttivat hänen suunnitelmiaan ensin keskitetyksi hallintomuodoksi ja lopulta Bolívarin vuosina 1828–1830 johtamaan diktatuuriin. Nopeasti valtion perustamisen jälkeen syntyi separatistisia liikkeitä eri maakunnissa johtuen Bolívarin eroamisesta maan johdosta vuonna 1830. Bolívar olisi halunnut luoda Suur-Kolumbiasta koko Etelä-Amerikan käsittävän valtion, mutta muiden alueen maiden poliitikot vastustivat tätä. Venezuela ja Ecuador itsenäistyivät vuonna 1831. Kolumbian ja Panaman alueesta tuli Uuden-Granadan tasavalta, joka vaihtoi nimensä ensin Granadalaiseksi valtioliitoksi vuonna 1858, sitten Kolumbian yhdysvalloiksi vuonna 1863 ja lopulta nykyiseksi Kolumbian tasavallaksi vuonna 1886. Panama itsenäistyi vuonna 1903. == Suur-Kolumbian presidentit == * Simón Bolívar (17. joulukuuta 1819 – 4. toukokuuta 1830) * Domingo Caycedo (4. toukokuuta – 13. kesäkuuta 1830) * Joaquín de Mosquera (13. kesäkuuta – 5. syyskuuta 1830) * Rafael Urdaneta (5. syyskuuta 1830 – 3. toukokuuta 1831) * Domingo Caycedo (3. toukokuuta – 21. marraskuuta 1831) == Lähteet == == Aiheesta muualla == Luokka:Etelä-Amerikan entiset valtiot Luokka:Historialliset valtiot Luokka:Irredentismi Luokka:Seulonnan keskeiset artikkelit
Dreamer

Dreamer on brittiläisen heavy-metal laulajan, Ozzy Osbournen single vuoden 2001 Down to Earth -albumilta. Kappale edustaa Osbournen pehmeämmän musiikkityylin suuntaa. Kappaleen ovat säveltäneet Marti Frederiksen ja Mick Jones, mutta sanat ovat Osbournen omaa käsialaa. Singlellä Osbournen lisäksi soittavat Zakk Wylde, Robert Trujillo, Mike Bordin ja Tim Palmer. ==Kappaleet== # ==Kokoonpano== *Ozzy Osbourne - laulu *Zakk Wylde - soolo,- rytmikitara, taustalaulu *Robert Trujillo - basso, taustalaulu *Tim Palmer - kosketinsoittimet, taustalaulu *Mike Bordin - rummut, taustalaulu == Aiheesta muualla == * * Luokka:Ozzy Osbournen kappaleet Luokka:Vuoden 2001 kappaleet
Nasty Nasty

Nasty Nasty on yhdysvaltalaisen heavy metal-yhtye Black 'n Bluen studioalbumi vuodelta 1986. Albumin tuottajaksi palkattiin Kiss-yhtyeen toinen perustajajäsen ja bassokitaristi Gene Simmons, koska bändi halusi rankemman soundin. Geffen Records -levy-yhtiö ei pitänyt kappaleesta radio ja vaihtoi tilalle Jonathan Cainin tekemän ja tuottaman kappaleen I'll Be There For You, jota suunniteltiin jonkin elokuvan ääniraidalle. == Kappalelista == # # # # # # # # # == Kokoonpano == *Jaime St. James - laulu *Tommy Thayer - soolo- ja rytmikitarat, taustalaulu *Jeff Warner - rytmikitarat, taustalaulu *Patrick Young - basso, taustalaulu *Pete Holmes - rummut, taustalaulu sekä * Kappaleessa Kiss of Death ** kosketinsoitin - John Purdell * Kappaleessa Best Of The West: ** Laulu - Peter Criss ja Ron Keel ** Kitara - Marc Ferrari ** Torvet - Brad Silwood, John Liotine, John Bonine ja Steve Madaio == Lähteet == Luokka:Vuoden 1986 albumit Luokka:Black ’n Bluen albumit
Rune Larsson

Rune Larsson (17. kesäkuuta 1924 – 17. syyskuuta 2016) oli ruotsalainen juoksija ja olympiamitalisti. Hänen päälajinsa oli 400 metrin aitajuoksu. Larsson saavutti ensimmäisen neljästä arvokisamitalistaan Oslon EM- kilpailuissa 1946, jolloin hän sijoittui pronssille 400 metrin aitajuoksussa ajalla 52,5. Kaksi vuotta myöhemmin Lontoon olympialaisissa hän saavutti pronssia aitajuoksussa ajalla 52,2 ja 4 × 400 metrin viestijuoksussa ajalla 3.16,0. Hän juoksi viestissä viimeisen osuuden. Brysselin EM-kilpailuissa 1950 hän juoksi kolmannen osuuden viestijoukkueessa, joka sai pronssia ajalla 3.11,6. ==Lähteet== * * ===Viitteet=== Luokka:Ruotsalaiset 400 metrin aitajuoksijat Luokka:Ruotsalaiset pikajuoksijat Luokka:Ruotsalaiset olympiamitalistit Luokka:Vuonna 1924 syntyneet Luokka:Vuonna 2016 kuolleet
Eritrean ilmavoimat

Eritrean ilmavoimat perustettiin Eritrean vapaussodan jälkeen vuonna 1994 tukeutuen Etiopialta maahan jääneeseen lentokone ym. kalustoon. Ilmavoimat () kasvoi Eritrean ja Etiopian sodissa. Syntyi pienen mittakaavan varustelukilpa kahden köyhän maan välillä. Etiopia osti Su-27-hävittäjiä ja MiG-29-hävittäjiä. Rajasodassa Eritrea sai haltuunsa Etiopian helikoptereita. Vuonna 2000 Eritrean ilmavoimat osti kahdeksan Su-25-hävittäjää Georgialta ja kuusi MiG-29-hävittäjä Moldavialta. Vuonna 2003 Eritrea hankki lisää useita Su-27-hävittäjiä. Eritrean ilmavoimien komentaja on kenraalimajuri Teklai Habteselassie. Eritrean ilmavoimien esikunta on Asmarassa. == Kalusto == Lentokone Valmistusmaa Tyyppi Versio Lukumäärä Muuta koulukone L-90TP 8 Aermacchi MB-339 rynnäkkökone MB-339C 6 Antonov An-12 kuljetuskone An-12 6 Harbin Y-12 kuljetushelikopteri Y-12 3 IAI Astra VIP-kuljetuskone IAI Astra 1125 1 Mikojan-Gurevitš MiG-29 hävittäjä koulukone MiG-29 MiG-29UB 5 2 Mil Mi-8 kuljetushelikopteri Mi-8 Mi-17 2 1 Mil Mi-24 taisteluhelikopteri Mi-24D Mi-35 10 5 Suhoi Su-25 rynnäkkökone Su-25 6 Suhoi Su-27 hävittäjä Su-27SK Su-27UB 8 Redigot kulkevat italialaisella tyyppimerkinnällä, mutta ilmeisesti Kuorevedellä rakennettuja. Suomen ilmavoimien ensimmäisen koneen lahjoittaja kreivi Eric von Rosenin poika Carl Gustav von Rosen oli Etiopian ilmavoimien, joista Eritrean ilmavoimat sittemmin syntyivät, perustaja. ==Lähteet== *
Ska vi gå hem till dig

Ska vi gå hem till dig on ruotsalaismuusikko Lasse Tennanderin kirjoittama kappale. Se julkaistiin alun perin hänen albumillaan Lars Vegas vuonna 1974. Kappaleesta on tehty coverversioita. Magnus Ugglan versio kappaleesta oli hänen vuonna 1988 julkaistulla Allting som ni gör kan jag göra bättre -albumillaan, jonka kaikki kappaleet ovat lainakappaleita. Kappale ylsi Svensktoppen-listalla parhaimmillaan kolmanneksi. Ruotsalaisduo Miio teki yhdessä Ayon kanssa coverin vuonna 2003, ja se ylsi Svensktoppenilla toiseksi. == Lähteet == Luokka:Ruotsalaiset musiikkikappaleet Luokka:Vuoden 1974 kappaleet
Göte Hagström

Ernst Göte Hagström (7. syyskuuta 1918 Gagnef – 5. lokakuuta 2014 Kvarnsveden) oli ruotsalainen estejuoksija ja olympiamitalisti. Hagström saavutti 3 000 metrin estejuoksussa pronssia Lontoon 1948 olympialaisissa ajalla 9.11,8. Ruotsi saavutti kilpailussa kolmoisvoiton. == Lähteet == * * Göte Hagström Bio, Stats and Results Olympics at Sports-Reference.com === Viitteet === Luokka:Ruotsalaiset estejuoksijat Luokka:Ruotsalaiset olympiamitalistit Luokka:Vuonna 1918 syntyneet Luokka:Vuonna 2014 kuolleet
In Heat

In Heat on yhdysvaltalaisen heavy metal-yhtye Black 'n Bluen neljäs studioalbumi vuodelta 1988. Albumin on tuottanut yhtyeen edellisen studioalbumin, vuoden 1986 Nasty Nastyn tapaisesti Kiss-yhtyeen bassokitaristi Gene Simmons, ja se on viimeinen yhtyeen alkuperäisellä kokoonpanolla levytetty studioalbumi sekä yhtyeen viimeinen studioalbumi joka julkaistiin ennen sen hajoamista vuonna 1989. Tämän jälkeen satunnaisia paluuesiintymisiä tehneen Black 'n Bluen seuraava studioalbumi Hell Yeah! julkaistiin vasta vuonna 2011 ilman alkuperäiskitaristi Tommy Thayeria. == Kappalelista == # # # # # # # # # # ==Kokoonpano== *Jaime St. James - laulu *Tommy Thayer - soolo,- rytmikitarat, taustalaulu *Jeff Warner - rytmikitara, taustalaulu *Patrick Young - basso, taustalaulu *Pete Holmes - rummut, taustalaulu == Lähteet == Luokka:Vuoden 1988 albumit Luokka:Black ’n Bluen albumit
Joan Chen

Joan Chen (alk. Chong Cheng) (s. 26. huhtikuuta 1961 Shanghai, Kiina) on kiinalais-yhdysvaltalainen näyttelijä ja ohjaaja. Hänet tunnetaan muun muassa elokuvista Xiao hua (1980), Wedlock – kalmankihla (1991), Twin Peaks – Tuli kulje kanssani (1992), Punainen ruusu, valkoinen ruusu (1994), Xiu Xiu – unohdettu tyttö (1998), The Home Song Stories (2007) ja The Sun Also Rises (2007). Lisäksi hänet tunnetaan televisiosarjasta Twin Peaks, jossa hän näytteli Jocelyn ”Josie” Packardia. Joan Chen pääsi 14-vuotiaana Kiinan valtion ylläpitämään teatterikouluun, kun puhemies Maon vaimo Jiang Qing oli nähnyt hänet ampumaharjoituksissa ja pitänyt näkemästään. Chen nousi nopeasti kuuluisuuteen, ja häntä verrattiin kiinalaisissa lehdissä nuoreen Elizabeth Tayloriin. Chen pääsi muuttamaan Yhdysvaltoihin, koska hänen vanhempansa olivat tutkijalääkäreitä, joilla oli työtehtäviä New Yorkissa. Yhdysvalloissa Chenistä tuli kansainvälisesti tunnettu näyttelijä, kun hän sai Wan Jungin roolin Bernardo Bertoluccin elokuvasta Viimeinen keisari. == Yksityiselämä == Chen on ollut kaksi kertaa naimisissa, ensin Jim Laun kanssa vuosina 1985–1990 ja nykyään Peter Huin kanssa. Heillä on kaksi lasta. ==Lähteet== == Aiheesta muualla == * * Luokka:Kiinalaiset näyttelijät Luokka:Kiinalaiset elokuvaohjaajat Luokka:Vuonna 1961 syntyneet Luokka:Elävät henkilöt
Serekh

Serekh on muinaisen Egyptin ikonografiassa käytetty suorakaide, jota käytettiin korostamaan faaraon asemaa. Se piirrettiin faaraon horus-nimen ympärille osoituksena kuninkaallisesta arvonimestä. Serekh muodostui kahdesta osasta: alaosan pystyraidat kuvastivat palatsin julkisivua, yläosa taas palatsin pohjapiirrosta. Usein serekhin yläpuolelle piirrettiin Horus-jumalaa kuvaava haukka. Serekhejä käytettiin esidynastisessa Egyptissä sekä kolmen ensimmäisen dynastian aikana. Myöhemmin kartussi korvasi serekhin. == Lähteet == Luokka:Muinainen Egypti
Užur

thumb|right|180px|Užurin lippu Užur () on kaupunki Krasnojarskin aluepiirissä Venäjällä. Se sijaitsee Trans-Siperian radan varrella 339 kilometriä aluepiirin pääkaupungista Krasnojarskista lounaaseen. Užurin historia alkaa perustamisvuodesta 1760, ja se sai kaupungin aseman neuvostoaikana 1953.http://region.krasu.ru/cities/uzur Užurin asukasluku on noin 16 200 (2006).http://www.transsib.ru/Eng/city-vsib.htm Siellä on muun muassa kotiseutumuseo.http://www.mojgorod.ru/krsnjar_kraj/uzhur/index.html == Lähteet == Luokka:Krasnojarskin aluepiirin kaupungit
Bjørn Paulson

Bjørn Paulson (21. kesäkuuta 1923 – 14. tammikuuta 2008) oli norjalainen korkeushyppääjä ja olympiamitalisti. Paulson saavutti korkeushypyssä olympiahopeaa Lontoossa 1948 tuloksella 195 cm. Saman tuloksen saivat myös kolme seuraavaksi sijoittunutta hyppääjää, ja ensimmäistä kertaa olympiahistoriassa samaan tulokseen päätyneiden sijoitukset ratkaistiin pudotusten määrällä. ==Lähteet== * * Luokka:Norjalaiset korkeushyppääjät Luokka:Norjalaiset olympiamitalistit Luokka:Vuonna 1923 syntyneet Luokka:Vuonna 2008 kuolleet
Christian Schwindt

Kurt Christian ”Chrisse” Schwindt (; 14. maaliskuuta 1940 Helsinki - 12\. lokakuuta 1992 Helsinki) oli suomalainen muusikko, joka oli muun muassa DDT Jazzband -yhtyeen rumpalina. Hän johti 1960-luvulla myös yhtyettä Christian Schwindt Quintet, joka julkaisi vuonna 1966 yhden Suomen ensimmäisistä pitkäsoittolevyistä For Friends And Relatives. Schwindt oli myös yksi levy- yhtiö Love Recordsin perustajista. Love Recordsin jälkeen hän perusti Kompass Records -levy-yhtiön yhdessä Lasse Mårtensonin kanssa. Schwindt opiskeli stipendin turvin rumpujensoittoa Kanadassa kesällä 1963 Ed Thigpenin johdolla. Hän opiskeli myös Helsingin kauppakorkeakoulussa suorittamatta tutkintoa. Schwindt menehtyi 52-vuotiaana sydänsairauteen Helsingissä. Hänet on haudattu Hietaniemen hautausmaalle. Aleksi Mäkelän ohjaamassa Love Records – Anna mulle Lovee -elokuvassa Schwindtiä esittää Riku Nieminen. == Albumit == * == Filmografia == Christian Schwindt esiintyi muutamissa sivuosissa tai sävelsi musiikkia seuraavissa elokuvissa. * Jazz in Old House (esiintyjä, 1960) * Rottasota (näyttelijä, 1968) * Ampumarata (näyttelijä, 1969) * Jussi Pussi (musiikki, 1970) == Lähteet == * Chrisse Schwindtin sekstetti. Ylen elävä arkisto. * === Viitteet === == Aiheesta muualla == * For Friends and Relatives -CD:n esittelysivu. Rocket Records. * Luokka:Suomalaiset musiikkivaikuttajat Luokka:Suomalaiset jazzrumpalit Luokka:Vuonna 1940 syntyneet Luokka:Vuonna 1992 kuolleet
Pekka Aula

Pekka Sakari Aula (s. 23. toukokuuta 1967) on suomalainen professori, organisaatioviestinnän tutkija ja Suomalaisen Tiedeakatemian pääsihteeri. Aiemmin hän on toiminut muun muassa Helsingin yliopiston professorina vuosina 2004–2013 ja 2015 ja Lappeenrannan teknillisen yliopiston (LUT) professorina vuonna 2014. Kansainvälistä tutkimustyötä Aula on tehnyt Amsterdamin ja Stanfordin yliopistoissa. Aula on Suomalaisen Tiedeakatemian pääsihteeri vuodesta 2016Esimiehet ja pääsihteerit. Suomalainen Tiedeakatemia. Viitattu 4.9.2018. Aula on väitellyt valtiotieteiden tohtoriksi Helsingin yliopistosta vuonna 1999. Hän toimi vuodesta 2003 Helsingin yliopiston verkkoviestinnän professorina. Aula on tutkimustyössään erikoistunut organisaatioiden viestintään, maineen ja maineenhallinnan kysymyksiin. Hän on julkaissut muun muassa kirjat Maine – menestystekijä (2002), Hyvä yritys – strateginen maineenhallinta (2005), Strategic Reputation Management (2008) ja The Reputable Firm (2015). Hän on myös ollut vuoteen 2008 asti aikakauslehti Maineen päätoimittaja. ==Lähteet== Luokka:Helsingin yliopiston professorit Luokka:Lappeenrannan teknillisen yliopiston professorit Luokka:Suomalaiset tietokirjailijat Luokka:Vuonna 1967 syntyneet Luokka:Elävät henkilöt Luokka:Suomalaiset professorit
Ivan Gubijan

Ivan Gubijan (14. kesäkuuta 1923 Bjelovar - 4\. tammikuuta 2009 Belgrad)Ivan Gubijan Sports Reference LLC. Viitattu 7.2.2012. oli jugoslavialainen moukarinheittäjä ja olympiamitalisti. Gubijanista tuli maansa ensimmäinen yleisurheilun olympiamitalisti, kun hän saavutti moukarinheitossa olympiahopeaa Lontoossa 1948 tuloksella 54,27 m. Hän hävisi kilpailun voittaneelle Imre Némethille 1,80 metriä. Brysselin EM-kilpailuissa 1950 hän sijoittui neljänneksi tuloksella 53,44 m. Eroa pronssimitalisti Jíři Dadákin tulokseen jäi 20 senttimetriä. Bernin EM-kilpailuissa 1954 hänen sijoituksensa oli seitsemäs ja tuloksensa 56,75 m. == Lähteet == * * ===Viitteet=== Luokka:Jugoslavialaiset moukarinheittäjät Luokka:Jugoslavialaiset olympiamitalistit Luokka:Vuonna 1923 syntyneet Luokka:Vuonna 2009 kuolleet
Ultimate Collection (Black ’n Blue)

Ultimate Collection on Black 'n Blue yhtyeen kokoelmalevy vuodelta 2001. == Kappaleet == # # # # # # # # # # # # # # # # # # # # == Kokoonpano == * Jaime St. James – laulu * Tommy Thayer – kitara * Jeff Warner – kitara * Patrick Young – bassokitara * Pete Holmes – rummut == Lähteet == Luokka:Vuoden 2001 kokoelma-albumit Luokka:Black ’n Bluen albumit
Keep On Loving You

Keep On Loving You on pop rock -yhtye REO Speedwagonin kappale albumilta Hi Infidelity, joka on julkaistu vuonna 1980. Kappaleesta on tehty myös musiikkivideo. Kappaleen on sanoittanut Kevin Cronin. Luokka:Vuoden 1980 kappaleet Luokka:Yhdysvaltalaiset pop rock -kappaleet Luokka:Billboard Hot 100 -listan ykköset